Oficialusis leidinys L 168 , 27/06/2002 p. 0014 - 0030



Komisijos reglamentas (EB) Nr. 1112/2002 2002 m. birželio 20 d. nustatantis išsamias darbų programos, minėtos Tarybos direktyvos 91/414/EEB 8 straipsnio 2 dalyje, ketvirtojo etapo taisykles (tekstas svarbus EEE) EUROPOS BENDRIJŲ KOMISIJA, atsižvelgdama į Europos Bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2002/48/EB [2], ypač į jos 8 straipsnio 2 dalies antrąją pastraipą, kadangi: (1) Komisija turi vykdyti darbų programą, skirtą laipsniškai išnagrinėti veikliąsias medžiagas, esančias rinkoje, praėjus dvejiems metams nuo Direktyvos 91/414/EEB paskelbimo. Pirmasis šios programos etapas buvo parengtas 1992 m. gruodžio 11 d. Komisijos reglamentu (EEB) Nr. 3600/92, nustatančiu išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3], su paskutiniais pakeitimais, padarytais Komisijos reglamentu (EB) Nr. 2266/2000 [4]. Šis pirmasis etapas dar nesibaigė. Antrasis ir trečiasis etapai buvo parengti 2000 m. vasario 28 d. Komisijos reglamentu (EB) Nr. 451/2000, nustatančiu išsamias darbų programos, minėtos Tarybos direktyvos 91/414/EEB 8 straipsnio 2 dalyje, antrojo ir trečiojo etapo įgyvendinimo taisykles [5], ir šiuo metu dar tęsiasi. (2) Visoms turimoms veikliosioms medžiagoms, dar neįtrauktoms į programos pirmąjį, antrąjį ir trečiąjį tarpsnį, turėtų būti numatytas ketvirtasis etapas. Tam tikrų kategorijų veikliosioms medžiagoms pageidautina nurodyti, kurios konkrečios veikliosios medžiagos arba dėl kokių naudojimo sąlygų jos turėtų būti įtrauktos į ketvirtąjį programos tarpsnį. (3) Turėtų būti numatyta pranešimų pateikimo procedūra, pagal kurią suinteresuoti gamintojai turėtų teisę informuoti Komisiją apie jų pageidavimą įtraukti veikliąją medžiagą į Direktyvos 91/414/EEB I priedą ir apie jų įsipareigojimą pateikti visą informaciją, reikalingą tinkamai įvertinti veikliąją medžiagą ir spręsti apie jos įtraukimą pagal kriterijus, nustatytus Direktyvos 5 straipsnyje. Tokia informacija leistų toliau nustatyti darbų programos prioritetus ir priimti sprendimus dėl šių medžiagų buvimo rinkoje po 2003 m. liepos 25 d., laukiant įvertinimo, ar jų naudojimas galėtų atitikti Direktyvos 91/414/EEB 5 straipsnio reikalavimus, rezultatų. (4) Būtina apibrėžti pranešėjų įsipareigojimus dėl pateikiamos informacijos formato bei terminų ir institucijoms gavėjoms, kurioms informacija turi būti pateikiama. Skirtingoms veikliųjų medžiagų kategorijoms tinka skirtingi pranešimo lygiai. Kai kurioms veikliųjų medžiagų kategorijoms yra sukurti reikalavimai duomenims ir įvertinimo kriterijai. Todėl turėtų būti reikalaujama, kad suinteresuotieji gamintojai pateiktų išsamią informaciją apie jų dokumentų rinkinių išsamumo dabartinę padėtį ir apie medžiagą charakterizuojančias vertes charakteristikas ir įsipareigotų iki nustatyto termino pateikti pilną duomenų paketą. Apie likusias veikliąsias medžiagas suinteresuotieji gamintojai turėtų pateikti pradinę informaciją, kuri leistų tinkamai identifikuoti veikliąją medžiagą ir jos naudojimo atvejus, ir įsipareigoti iki nustatyto termino pateikti duomenų paketą. (5) Pranešimas neturėtų būti sąlyga pateikti augalų apsaugos produktus į rinką po veikliosios medžiagos įtraukimo į Direktyvos 91/414/EEB I priedą, atsižvelgiant į jos 13 straipsnio nuostatas. (6) Procedūros, nustatytos šiame reglamente, neturėtų pažeisti procedūrų ir veiksmų, numatytų kitais Bendrijos teisės aktais, ypač pagal 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius kai kurių veikliųjų medžiagų [6], su paskutiniais pakeitimais, padarytais Komisijos direktyva 91/188/EEB [7], jei Komisija gauna informacijos, rodančios, kad jų reikalavimai gali būti įvykdyti. (7) Pagal išvadas, padarytas Komisijos ataskaitoje Europos Parlamentui ir Tarybai apie darbų programos vykdymo pažangą, minimoje Direktyvos 91/414/EEB 8 straipsnio 2 dalies trečioje pastraipoje, Komisija priima papildomas išsamias reglamentuojančias nuostatas, leidžiančias kiek įmanoma greičiau baigti veikliųjų medžiagų, kurių pranešimai atitinka šio reglamento nuostatas, įvertinimą ir sprendimų priėmimą. (8) Jei nevykdomi Direktyvos 91/414/EEB 5 straipsnio reikalavimai arba jei per nustatytą laiką nebuvo pateikta reikalaujama informacija ir duomenys, pagal Direktyvos 91/414/EEB 8 straipsnio 2 dalies ketvirtą pastraipą numatoma priimti Komisijos sprendimą neįtraukti veikliąją medžiagą į I priedą ir valstybėms narėms panaikinti augalų apsaugos produktų, turinčių tokių veikliųjų medžiagų, registraciją. Tačiau ypatingais atvejais, atsižvelgus į išsamias valstybių narių pateiktas priežastis, toks registracijos panaikinimas kai kuriais naudojimo atvejais, kai nėra kuo pakeisti veikliosios medžiagos, norint veiksmingai apsaugoti augalus arba augalinius produktus, galėtų būti atidėtas, kad būtų galima sukurti kitus produktus, pakeičiančius pašalinamus produktus. Tokių nuostatų peržiūrėjimo būtinumas turi būti parodomas kiekvienam atvejui atskirai. (9) Jei dėl pranešimų konkreti veiklioji medžiaga neatitinka šio reglamento reikalavimų, suinteresuotosioms šalims netrukdoma siekti tokias veikliąsias medžiagas įtraukti į Direktyvos 91/414/EEB I priedą vėliau Direktyvos 91/414/EEB 6 straipsnio 2 dalyje nustatyta tvarka. (10) Yra tikslinga, kad gamintojai padengtų įvertinimo, kuris įrodo jų produktų saugą rinkoje, išlaidas, todėl už pranešimų apie veikliąją medžiagą tikrinimą Komisijos paskirtajai institucijai turi būti mokamas mokestis. (11) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠI REGLAMENTĄ: 1 SKYRIUS BENDROSIOS NUOSTATOS IR APIBRĖŽIMAI 1 straipsnis Taikymo sritis 1. Šiame reglamente nustatytos išsamios darbų programos, minimos Direktyvos 91/414/EEB dėl augalų apsaugos produktų pateikimo į rinką (toliau – Direktyva) 8 straipsnio 2 dalyje, ketvirtojo etapo pradinio įgyvendinimo taisyklės. 2. Ketvirtojo etapo įgyvendinimo pradžia skiriama pranešimams apie veikliąsias medžiagas, nurodytas šio reglamento I ir II prieduose, numatant jas vėliau įtraukti į kitą veikliųjų medžiagų pirmumo sąrašą, kad po to jas būtų galima įtraukti į Direktyvos I priedą. Medžiagai, įtrauktai arba minimai šio reglamento I ir II prieduose, Direktyvos 6 straipsnio 2 bei 3 dalys ir 6 straipsnio 4 dalies antroji pastraipa netaikoma tol, kol nebaigtos pagal šį reglamentą toms medžiagoms numatytos procedūros. 3. Šis reglamentas taikomas nepažeidžiant: a) valstybių narių atliekamos peržiūros, ypač dėl registracijos atnaujinimo pagal Direktyvos 4 straipsnio 4 dalį; b) Komisijos peržiūros pagal Direktyvos 5 straipsnio 5 dalį; c) įvertinimų, daromų pagal Direktyvą 79/117/EEB. 2 straipsnis Apibrėžimai Šiame reglamente vartojami tokie apibrėžimai: a) "gamintojas": - jei veiklioji medžiaga pagaminta Bendrijoje – gamintojas arba Bendrijoje įsisteigęs asmuo, paskirtas gamintojo kaip jo vienintelis atstovas, kuris užtikrina atitiktį šiam reglamentui, - jei veikliosios medžiagos pagamintos ne Bendrijoje – Bendrijoje įsisteigęs asmuo, gamintojo paskirtas kaip jo vienintelis atstovas Bendrijoje, kuris užtikrina atitiktį šiam reglamentui, - jei veikliosioms medžiagoms pateiktas bendras pranešimas arba bendras dokumentų rinkinys – Bendrijoje įsisteigusi gamintojų asociacija, kurią pirmojoje arba antrojoje įtraukoje minimi gamintojai paskiria užtikrinti atitiktį šiam reglamentui; b) "gamintojas" – asmuo, veikliąją medžiagą gaminantis pats arba sudarantis su kita šalimi sutartį gaminti veikliąją medžiagą jo vardu; c) "komitetas" – Maisto grandinės ir gyvūnų sveikatos nuolatinis komitetas, minimas Direktyvos 19 straipsnyje. 3 straipsnis Valstybės narės institucija 1. Valstybės narės paskiria instituciją arba institucijas, atsakingas už įsipareigojimų pagal darbų programą, minimą Direktyvos 8 straipsnio 2 dalyje, įvykdymą. 2. Kiekvienos valstybės narės viena nacionalinė institucija, nurodyta VI priede, pagal šį reglamentą koordinuoja ir užtikrina visus būtinus ryšius su gamintojais, kitomis valstybėmis narėmis ir Komisija. Kiekviena valstybė narė informuoja Komisiją ir kiekvienos kitos valstybės narės paskirtąją koordinuojančią instituciją apie visus detalių, pateiktų apie paskirtąją koordinuojančią instituciją dėl bendravimo, pakeitimus. 2 SKYRIUS KETVIRTASIS DARBŲ PROGRAMOS ETAPAS 4 straipsnis Pradinis pranešimas 1. Visi gamintojai, norintys, kad šio reglamento I priede nurodyta veiklioji medžiaga būtų įtraukta į Direktyvos I priedą, pateikia pranešimą institucijai, nurodytai šio reglamento V priede. Komisija reguliariai kontroliuoja, kaip vykdomi šio reglamento V priede išvardyti uždaviniai, patikėti tame priede minimai institucijai. Direktyvos 19 straipsnyje nustatyta tvarka gali būti nuspręsta paskirti kitą instituciją, jei išaiškėja, kad uždaviniai nėra tinkamai vykdomi. 2. Pranešimai apie kiekvieną veikliąją medžiagą turi būti pateikiami atskirai per tris mėnesius nuo šio reglamento įsigaliojimo dienos ir turi atitikti pranešimo pavyzdį, parodytą šio reglamento III priedo 1 dalyje, įskaitant rašytinį įsipareigojimą pateikti dokumentų rinkinį. 3. Visiems gamintojams, iki straipsnio 2 dalyje nurodyto termino nepateikusiems pranešimo apie kurią nors veikliąją medžiagą, nurodytą straipsnio 1 dalyje, arba jei jų pranešimas buvo atmestas pagal 6 straipsnio nuostatas, ekspertizės programoje bus leista dalyvauti tik pateikiant bendrą dokumentų rinkinį kartu su vienu arba keliais pranešėjais apie veikliąją medžiagą (įskaitant valstybę narę, pranešusią pagal 6 straipsnio 2 dalį), kurių pranešimas buvo priimtas pagal 6 straipsnį. 5 straipsnis Išsamus pranešimas 1. Visi gamintojai, norintys, kad šio reglamento II priede nurodyta veiklioji medžiaga būtų įtraukta į Direktyvos I priedą, pateikia pranešimą institucijai, nurodytai šio reglamento V priede. 2. Pranešimai atskirai kiekvienai medžiagai turi būti pateikti taip: a) per tris mėnesius nuo šio reglamento įsigaliojimo dienos – pirmasis pranešimas pagal šio reglamento III priedo 1 dalies pavyzdį ir b) per šešis mėnesius nuo šio reglamento įsigaliojimo dienos – antrasis pranešimas pagal šio reglamento III priedo 2 dalies pranešimo pavyzdį, įskaitant rašytinį įsipareigojimą pateikti išsamų dokumentų rinkinį. 3. Visiems gamintojams, iki straipsnio 2 dalyje nurodyto termino nepateikusiems pranešimo apie kurią nors veikliąją medžiagą, nurodytą straipsnio 1 dalyje, arba jei jų pranešimas buvo atmestas pagal 6 straipsnio nuostatas, ekspertizės programoje bus leista dalyvauti tik pateikiant bendrą dokumentų rinkinį kartu su vienu arba keliais pranešėjais apie veikliąją medžiagą, įskaitant valstybę narę, pranešusią pagal 6 straipsnio 2 dalį, kurių pranešimas buvo priimtas pagal 6 straipsnį. 6 straipsnis Pradinių pranešimų ir išsamių pranešimų tikrinimas 1. Komisija per du mėnesius nuo 4 straipsnio 2 dalyje ir 5 straipsnio 2 dalies a punkte nurodyto termino pabaigos praneša komitetui apie prieš terminą gautus pranešimus 2. Jei apie kurią nors veikliąją medžiagą nei vienas gamintojas nepateikia pranešimo, valstybė narė gali pareikšti norą įtraukti tą veikliąją medžiagą į Direktyvos I priedą, pateikdama pranešimą pagal 4 arba 5 straipsnį V priede nurodytai institucijai. Toks pranešimas turi būti pateiktas kiek įmanoma greičiau, bet ne vėliau kaip per tris mėnesius nuo tos dienos, kai Komisija praneša valstybėms narėms, kad apie tą medžiagą nebuvo pateikta pranešimo. Nuo to laiko pranešimą pateikusi valstybė narė turi būti laikoma gamintoju sprendžiant atitinkamos veikliosios medžiagos įvertinimo klausimus. 3. Ne vėliau kaip per šešis mėnesius nuo 4 straipsnio 2 dalyje ir 5 straipsnio 2 dalyje nurodytų terminų Komisija praneša komitetui apie gautų pranešimų priimtinumą, atsižvelgiant į IV priedo 1 ir 2 dalyse nurodytus kriterijus. 4. Veikliųjų medžiagų, apie kurias buvo gautas priimtinas pranešimas, dokumentų rinkinių, jų pateikimo termino (-ų) ir mokesčių sąlygų išsamias nuostatas Komisija turi parengti reglamente, kuris turi būti priimtas pagal Direktyvos 8 straipsnio 2 dalies antrąją pastraipą. 5. Komisija, kaip numatyta Direktyvos 8 straipsnio 2 dalies ketvirtojoje pastraipoje, nutaria į Direktyvos I priedą neįtraukti šio reglamento I ir II priede išvardytas veikliąsias medžiagas, kurioms per nustatytą laiką nebuvo pateiktas priimtinas pranešimas. Sprendime nurodomos neįtraukimo priežastys. Valstybės narės iki sprendime nustatyto termino panaikina augalų apsaugos produktų, turinčių tokių veikliųjų medžiagų registraciją. 3 SKYRIUS MOKESČIAI 7 straipsnis Mokesčiai už pranešimą pagal darbų programos ketvirtąjį tarpsnį 1. Visi gamintojai, kurie pateikia pranešimą pagal 4 straipsnio nuostatas, pateikdami pranešimą, už kiekvieną veikliąją medžiagą V priede nurodytai institucijai sumoka 750 eurų mokestį. Mokestis turi būti naudojamas finansuoti tik tas išlaidas, kurios yra būtinos vykdant V priede nurodytus uždavinius. 2. Visi tiekėjai, kurie pateikia pranešimą pagal 5 straipsnio 2 dalies a punkto nuostatas, pateikdami pranešimą, už kiekvieną veikliąją medžiagą V priede nurodytai institucijai sumoka 5000 eurų mokestį. Mokestis turi būti naudojamas finansuoti tik tas išlaidas, kurios yra būtinos vykdant V priede nurodytus uždavinius. 4 SKYRIUS BAIGIAMOJI NUOSTATA 8 straipsnis Laikinosios priemonės Jei valstybė narė pateikia papildomus techninius duomenis, rodančius tolesnio veikliosios medžiagos naudojimo svarbą ir veiksmingo pakaito nebuvimą, Sprendime pašalinti veikliąją medžiagą, kuriai nebuvo pateiktas priimtinas pranešimas, Komisija pagal Direktyvos 91/414/EB 8 straipsnio 2 dalies ketvirtąją pastraipą gali nustatyti pašalinimo laikotarpį, kuris būtų pakankamai ilgas pakaitams sukurti. 9 straipsnis Įsigaliojimas Šis reglamentas įsigalioja 2002 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. birželio 20 d. Komisijos vardu David Byrne Komisijos narys [1] OL L 230, 1991 8 9, p. 1. [2] OL L 148, 2002 6 6, p. 19. [3] OL L 366, 1992 12 15, p. 10. [4] OL L 259, 2000 10 13, p. 27. [5] OL L 55, 2000 2 29, p. 25. [6] OL L 33, 1979 2 8, p. 36. [7] OL L 92, 1991 4 13, p. 42. -------------------------------------------------- I PRIEDAS Veikliosios medžiagos, apie kurias pateikiamas pradinis pranešimas pagal ketvirtąjį darbų programos, numatytos Direktyvos 8 straipsnio 2 dalyje, tarpsnį Visos veikliosios medžiagos (įskaitant jų darinius, pvz., druskas, esterius arba aminus), buvusios rinkoje iki 1993 m. birželio 25 d., išskyrus įtrauktas į: - Reglamentą (EEB) Nr. 3600/92, - Reglamentą (EB) Nr. 451/2000, - šio reglamento II priedą. Nepaisant pirmiau nurodytų išimčių, apie medžiagas, kurioms prieš tai buvo taikoma Europos Parlamento ir Tarybos Direktyva 98/8/EB [1], tačiau išsiaiškinus Direktyvos taikymo sritį joms dabar taikoma Direktyva 91/414/EEB ir jos buvo įtrauktos į Reglamentą (EB) Nr. 451/2000, galima pranešti pagal 4 straipsnį. Tai taikoma visų pirma toms medžiagoms, kurias leidžiama naudoti kaip dezinfekantus, t. y. netiesiogiai taikomus produktus (pvz., dezinfekuoti arba dezinfekuoti tuščius sandėlius arba kitus pastatus ir gaminius, pvz., šiltnamius, oranžerijas, talpyklas, dėžes, maišus, statines ir t. t.), jei naudojimo tikslas yra sunaikinti organizmus, specifiškai kenksmingus vien tik augalams arba augaliniams produktams, ir apdorotose vietose bus auginami arba laikomi augalai arba augaliniai produktai. Apie visas šių kategorijų medžiagas turi būti pranešta, net jei jos nėra nurodytos čia pateikiamoje lentelėje: - veikliosios medžiagos, kurias leidžiama naudoti žmonėms skirtuose maisto produktuose arba gyvūnų pašaruose pagal ES teisės aktus, - veikliosios medžiagos, kurios yra augalų ekstraktai, - veikliosios medžiagos, kurios yra gyvūninės kilmės produktai arba gautos iš jų perdirbant paprastu būdu, - veikliosios medžiagos, kurios yra arba bus naudojamos tik kaip atraktantai arba repelentai (įskaitant feromonus). Veikliosios medžiagos, kurios yra arba bus naudojamos tik gaudyklėse ir (arba) dozatoriuose pagal Tarybos reglamentą (EEB) Nr. 2092/91 [2] dėl organinės žemdirbystės. Konkrečiai, apie visas medžiagas, įtrauktas į šią lentelę arba atitinkančias šioje lentelėje nurodytą kategoriją, turėtų būti pranešama pagal 5 straipsnį: (4E-7Z)-4,7-tridekadien-1-il-acetatas; (4Z-9Z)-7,9-dodekadien-1-olis (7Z-11Z)-7,11-heksadien-1-il-acetatas (E)-10-dodecenil acetatas (E)-11-tetradecenil acetatas (E)7-(Z)9-dodekadienil acetatas (E,E)-8,10-dodekadien-1-olis (E/Z)-8-dodecenil acetatas (Z)-11-heksadekanolis (Z)-11-tetradecen-1-il-acetatas (Z)-13-oktadekanolis (Z)-3-metil-6-izopropenil-3,4-dekadien-1-ilas (Z)-3-Metil-6-izopropenil--9-decen-1-il acetatas (Z)-5-dodecen-1-il acetatas (Z)-7-tetradekanolis (Z)-7-tetradecenalis (Z)-8-dodecenolis (Z)-8-dodecenil acetatas (Z)-9-dodecenil acetatas (Z)-9-heksadecenalis (Z)-9-tetradecenil acetatas (Z)-9-trikozenas (Z,E)-11-tetradekadien-1-i lacetatas (Z,Z)-oktadienil acetatas 1,7-dioksaspiro-5,5-undekanas 1-dekanolis 2-fenilfenolis (įsk. natrio druską) 2-propanolis 3,7-dimetil-2,6-oktadien-1-olis 3,7-dimetil-2,6-oktadienalis 4-chlor-3-metilfenolis 5-decen-1-olis 5-decen-1-il acetatas 6-benziladeninas 7,8-epoksi-2-metil-oktadekanas 7-metil-3-metilen-7-okten-1-il propionatas Acto rūgštis Akridino bazės Alkildimetibenzilamonio chloridas Alkildimetiletilbenzilamonio chloridas Aliuminio-amonio sulfatas Aliuminio sulfatas Aminorūgštys Amonio karbonatas Amonio hidroksidas Amonio sulfatas Antrakvinonas Azadirachtinas Bario nitratas Bifenilas Kaulų alyva Boro rūgštis Kalcio karbidas Kalcio karbonatas Kalcio chloridas Kalcio hidroksidas Kalcio oksidas Anglies dioksidas Poli(iminoimidobiguanidino) chlorhidratas Chlorfilinas Cholino chloridas cis-7,trans-11-heksadekadienilacetatas cis-zeatinas Citronelolis Cisteinas Denatonio benzoatas Dioktil dimetil amonio chloridas Didecil dimetil amonio chloridas Dodecilo alkoholis EDTA ir jos druskos Etanolis Etoksikvinas Farnezolis Riebiosios rūgštys, įskaitant esterius ir druskas, pvz. [3]: - dekano rūgštis - etilheksanoatas - etiloleatas - Foksimas - riebiosios rūgšties kalio druska pelargono rūgštis Riebalų alkoholiai Folinė rūgštis Formaldehidas Skruzdžių rūgštis Česnakų ekstraktas Želatina Giberelino rūgštis Giberelinas Glutaraldehidas Tepalai (juostos, vaismedžiai) Vandenilio peroksidas Hidrolizuoti baltymai Indolilacto rūgštis Indolilsviesto rūgštis Geležies sulfatas Kizelguras (diatomitas) Pieno rūgštis Laurildimetilbenzilamonio bromidas Laurildimetilbenzilamonio chloridas Lecitinas Kalcio fosfatas Kalcio polisulfidas Meti nonil ketonas Metil-trans-6-nonenoatas Naftalinas 1-naftilacetamidas 1-naftilacto rūgštis 2-naftiloksiacetamidas 2-naftiloksiacto rūgštis Naftilacto rūgšties etilesteris Nikotinas Azotas Oktildecildimetil amonio chloridas Svogūnų ekstraktas Oksikvinolinas Papainas Parafino aliejus p-krezilacetatas Pipirai Naftos alyvos Ferodimas Fosforo rūgštis Augaliniai aliejai, pvz. [4]: - kokosų aliejus - Dafne aliejus - eteriniai aliejai - eukaliptų aliejus - kukurūzų aliejus - alyvuogių aliejus - žemės riešutų aliejus - pušies riešutų aliejus - rapsų aliejus - sojų aliejus - saulėgrąžų aliejus Kalio permanganatas Kalio sorbatas Pronumonas Propiono rūgštis Piretrinai Kvarcinis smėlis Kasija Ketvirtinio amonio jono junginiai Kvinolino dariniai Repelentai (kvapo), gyvūninės arba augalinės kilmės Dervos ir polimerai Uolienos dulkės Rotenonas Jūros dumblių ekstraktas Jūros dumbliai Sebako rūgštis Serikorninas Silikatai (natrio ir kalio) Sidabro jodidas Natrio p-toluensulfon chloramidas Natrio karbonatas Natrio chloridas Natrio hidrokarbonatas Natrio hidroksidas Natrio hipochloritas Natrio lauril sulfatas Natrio metabisulfitas Natrio o-benzil-p-chlorfenoksidas Natrio orto fenilfenolis Natrio propionatas Natrio p-tret-amilfenoksidas Natrio tetraboratas Sojų ekstraktas Sojų aliejus, epoksidintas Siera ir sieros dioksidas Sieros rūgštis Antraceno alyva trans-6-nonen-1-olis trans-9-dodecilacetatas Trimedluras Karbamidas Vaškai [1] OL L 123, 1998 4 24, p. 1. [2] OL L 198, 1991 7 22, p. 1. [3] Apie kiekvieną riebiąją rūgštį, bet ne apie jų darinius, turi būti pranešama atskirai. [4] Apie kiekvieną augalinį aliejų turi būti pranešama atskirai. -------------------------------------------------- II PRIEDAS Visos veikliosios medžiagos (įskaitant jų darinius, pvz., druskas, esterius arba aminus), apie kurias pateikiamas išsamus pranešimas pagal ketvirtąjį darbų programos, numatytos Direktyvos 8 straipsnio 2 dalyje, tarpsnį Veikliosios medžiagos (įskaitant visus jų darinius), buvusios rinkoje iki 1993 m. birželio 25 d., kurios: 1) yra mikroorganizmai, įskaitant virusus, pvz., šie: Aschersonia aleyrodis; Agrotis segetum granulosis virusas; Bacillus sphaericus; Bacillus thuringiensis, įskaitant [1]: - aizawai porūšį, - israelensis porūšį, - kurstaki porūšį, - tenebrionis porūšį; Beauveria bassiana; Beauveria brongniartii (sin. B. tenella); Cydia pomonella granulosis virusas; Mamestra brassica branduolių poliedrozės virusas; Metarhizium anisopliae; Neodiprion sertifer branduolių poliedrozės virusas; Phlebiopsis gigantea; Streptomyces griseoviridis; pomidorų mozaikos virusas; Trichoderma harzianum; Trichoderma polysporum; Trichoderma viride; Verticillium dahliae Kleb.; Verticillium lecanii; 2) yra naudojamos kaip rodenticidai (produktai, naudojami augalų auginimo plotuose (žemės ūkio laukas, šiltnamis, miškas) ir skirti apsaugoti augalams arba augaliniams produktams, kurie laikinai laikomi atviruose plotuose, nenaudojant sandėliavimo įrengimų), įskaitant šiuos: brodifakumas, bromadiolonas, brometalinas, kalciferolis, kalcio fosfatas, chloralozė, chlorofacinonas, cholekalciferolis, kumachloras, kumafurilas, kumatetralilas, krimidinas, p-dichlorbenzenas, difenakumas, difetialonas, difacinonas, etanetiolis, flokumafenas, fluoracetamidas, izovalis, papainas, fosfinas ir fosfido junginiai, iš kurių jis susidaro, pvz.: - aliuminio fosfidas, - kalcio fosfidas, - magnio fosfidas, - cinko fosfidas, piranokumarinas, scilirozidas, natrio cianidas, natrio dimetilarsinatas, strichninas, sulfakvinoksalinas, talio sulfatas, tiokarbamidas, trikalcio fosfatas; 3) naudojami ant sandėliuojamų augalų arba augalinių produktų, įskaitant šiuos: cianidus, pvz.: - kalcio cianidas, - vandenilio cianidas, - natrio cianidas, fosfinas ir fosfinojunginiai, iš kurių jis susidaro, pvz.: - aliuminio fosfidas, - magnio fosfidas. [1] Apie kiekvieną porūšį turi būti nurodoma atskirai. -------------------------------------------------- III PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- IV PRIEDAS 1 DALIS Pranešimų, minimų 4 straipsnyje, priimtinumo kriterijai Pranešimas bus priimtas tik įvykdžius šias sąlygas: 1) pateiktas iki 4 straipsnio 2 dalyje nurodyto termino; 2) paduotas pranešėjo, kuris 2 straipsnio a punkte yra apibrėžtas kaip Direktyvoje nurodytos veikliosios medžiagos, pateikiamos į rinką ir naudojamos augalams apsaugoti, tiekėjas; 3) pateiktas pagal pavyzdį, nurodytą III priedo 1 dalyje; 4) sumokėtas 7 straipsnio 1 dalyje nurodytas mokestis. 2 DALIS Pranešimų, minimų 5 straipsnyje, priimtinumo kriterijai Pranešimas bus priimtas tik įvykdžius šias sąlygas: 1) pateiktas iki 5 straipsnio 2 dalyje nurodyto termino; 2) paduotas pranešėjo, kuris 2 straipsnio a punkte yra apibrėžtas kaip Direktyvoje nurodytos veikliosios medžiagos, pateikiamos į rinką ir naudojamos augalams apsaugoti, tiekėjas; 3) pateiktas pagal pavyzdį, nurodytą III priedo 2 dalyje; 4) išsamumo patikra rodo, kad šiuo metu pateiktas dokumentų rinkinys yra pakankamai išsamus arba jam užbaigti yra pasiūlytas laiko grafikas; 5) medžiagą charakterizuojančių verčių sąrašas yra pakankamai išsamus; 6) sumokėtas 7 straipsnio 2 dalyje nurodytas mokestis. -------------------------------------------------- V PRIEDAS Paskirtoji institucija, minima 4 ir 5 straipsniuose Ši institucija Komisijos vardu skiriama vykdyti 6 straipsnyje nurodytus uždavinius: Biologische Bundesanstalt für Land und Forstwirtschaft (RENDER 4), Messeweg 11-12 D-38104 Braunschweig (tinklalapis: http://www.bba.de/english/render/htm arba elektroninis paštas: render@bba.de). Mokestį, minimą 7 straipsnyje, reikia sumokėti: banko sąskaitos savininkas: Bundeskasse Halle sąskaitos Nr.: 8000 10 20 BLZ 800000 00, Landeszentralbank Halle IBAN: DE 588 00 00 00 00 8000 10 20 BIC: ZBNS DE 21800 (nuoroda "BBA-RENDER 4", pateikiant pranešimo nuorodos numerį). Ši institucija: 1) tikrina 4 ir 5 straipsniuose minimus pranešimus; 2) parengia ir pateikia pranešėjams 4 straipsnio 2 dalyje ir 5 straipsnio 2 dalyje minimų pranešimų pavyzdžius; 3) tikrina pranešimus ir, jei būtina, konsultuojasi su kitų valstybių narių ekspertais, atsižvelgiant į IV priede nurodytus priimtinumo kriterijus; 4) ne vėliau kaip per 3 mėnesius nuo 4 straipsnio 2 dalyje ir 5 straipsnio 2 dalyje nustatyto termino praneša Komisijai apie gautų pranešimų priimtinumą; 5) pateikia Komisijai gautus pranešimus; 6) pateikia Komisijai išsamią ataskaitą; 7) jei visų pranešėjų sumokėti visi mokesčiai viršija tikrąsias pranešimų tikrinimo ir administracinio tvarkymo išlaidas, skirtumą lygiomis dalimis grąžina pranešėjams. -------------------------------------------------- VI PRIEDAS VALSTYBIŲ NARIŲ KOORDINUOJANTI INSTITUCIJA AUSTRIJA Bundesamt und Forschungszentrum für Landwirtschaft Spargelfeldstraße 191 A-1226 Vienna BELGIJA Ministère des classes moyennes et de l'agriculture Service qualité des matières premières et analyses WTC 3, 8e étage Boulevard S. Bolivar 30 B-1000 Brussels DANIJA Ministry of Environment Danish Environmental Protection Agency Pesticide Division Strandgade 29 DK-1401 Copenhagen K VOKIETIJA Biologische Bundesanstalt für Land- und Forstwirtschaft (BBA) Abteilung für Pflanzenschutzmittel und Anwendungstechnik (AP) Messeweg 11-12 D-38104 Brunswick GRAIKIJA Hellenic Republic Ministry of Agriculture General Directorate of Plant Produce Directorate of Plant Produce Protection Department of Pesticides 3-5 Hippokratous Street GR-10164 Athens ISPANIJA Ministerio de Agricultura, Pesca y Alimentación Dirección General de Agricultura Subdirección General de Medios de Producción Agrícolas C/Ciudad de Barcelona, 118-120 E-28007 Madrid SUOMIJA Plant Production Inspection Centre Pesticide Division P.O. BOX 42 FIN-00501 Helsinki PRANCŪZIJA Ministère de l'agriculture et de la pêche Direction générale de l'alimentation Sous-direction de la qualité et de la protection des végétaux 251, rue de Vaugirard F-75732 Paris Cedex 15 AIRIJA Pesticide Control Service Department of Agriculture, Food and Rural Development Abbotstown Laboratory Complex Abbotstown, Castleknock Dublin 15 Ireland ITALIJA Ministero della Sanità Dipartimento degli Alimenti, Nutrizione e Sanità Pubblica Veterinaria Ufficio XIV Piazza G. Marconi, 25 I-00144 Rome LIUKSEMBURGAS Administration des services techniques de l'agriculture Service de la protection des végétaux Boîte postale 1904 16, route d'Esch L-1019 Luxembourg NYDERLANDAI College voor de Toelating van Bestrijdingsmiddelen PO Box 217 6700 AE Wageningen The Netherlands PORTUGALIJA Direcção-Geral de Protecção das Culturas,Quinta do Marquês P-2780-155 Oeiras ŠVEDIJA National Chemicals Inspectorate P.O. Box 1384 S-17127 Solna JUNGTINĖ KARALYSTĖ Pesticides Safety Directorate Department for Environment, Food and Rural Affairs Mallard HouseKings Pool3 Peasholme Green,York, YO1 7PX United Kingdom --------------------------------------------------